CELEX: 62019TN0286
Language: ro
Date: 2019-05-03 00:00:00
Title: Cauza T-286/19: Acțiune introdusă la 3 mai 2019 — Azarov/Consiliul

24.6.2019   
            
            
               RO
            
            
               Jurnalul Oficial al Uniunii Europene
            
            
               C 213/78
            
         
      Acțiune introdusă la 3 mai 2019 — Azarov/Consiliul
      (Cauza T-286/19)
      (2019/C 213/74)
      Limba de procedură: germana
      
         Părțile
      
      
         Reclamant: Mykola Yanovych Azarov (Kiev, Ucraina) (reprezentanți: G. Lansky și A. Egger, avocați)
      
         Pârât: Consiliul Uniunii Europene
      
         Concluziile
      
      Reclamantul solicită Tribunalului:
      
                  —
               
               
                  anularea, în temeiul articolului 263 TFUE, a Deciziei (PESC) 2019/354 a Consiliului din 4 martie 2019 de modificare a Deciziei 2014/119/PESC privind măsuri restrictive împotriva anumitor persoane, entități și organisme având în vedere situația din Ucraina (JO 2019, L 64, p. 7) și a Regulamentului de punere în aplicare (UE) 2019/352 al Consiliului din 4 martie 2019 privind punerea în aplicare a Regulamentului (UE) nr. 208/2014 privind măsuri restrictive împotriva anumitor persoane, entități și organisme având în vedere situația din Ucraina (JO 2019, L 64, p. 1), în măsura în care îl privesc pe reclamant;
               
            
                  —
               
               
                  dispunerea anumitor măsuri de organizare a procedurii, în conformitate cu articolul 64 din Regulamentul de procedură al Tribunalului, în special:
                  
                              a)
                           
                           
                              invitarea Consiliului la a prezenta documente în ceea ce privește examinarea respectării drepturilor la apărare și a dreptului la o protecție jurisdicțională efectivă, precum și examinarea temeiniciei acuzațiilor formulate;
                           
                        
                              b)
                           
                           
                              invitarea EAD la a prezenta documente în ceea ce privește examinarea respectării drepturilor la apărare și a dreptului la o protecție jurisdicțională efectivă și
                           
                        
            
                  —
               
               
                  obligarea Consiliului la plata cheltuielilor de judecată, în conformitate cu articolul 87 alineatul (2) din Regulamentul de procedură al Tribunalului.
               
            
         Motivele și principalele argumente
      
      În susținerea acțiunii, reclamantul se întemeiază pe un motiv potrivit căruia actele juridice atacate ar fi afectate de o eroare vădită de apreciere.
      Reclamantul invocă în continuare încălcarea obligației de control formal care revine pârâtului în ceea ce privește, printre altele, controlul autonom, verificarea competenței și respectarea drepturilor la apărare, precum și a dreptului la o protecție jurisdicțională efectivă. În această privință, pârâtul nu a îndeplinit cerințele formulate de Curtea de Justiție în Hotărârea din 19 decembrie 2018, Azarov/Consiliul (C-530/17 P, EU:C:2018:1031).
      În plus, reclamantul invocă încălcarea obligației de motivare care îi revine pârâtului, dat fiind că acesta nu a examinat temeinicia acuzațiilor formulate împotriva reclamantului.